Here is a page extracted from Wikipedia that may contain CSS, HTML, and a lot of unformatted text.

Title: Magnoliopsida
Content: Magnoliopsida ye una clase d'a subdivisión Magnoliophyta, con mes de 174.000 especies conoixidas, clasificadas en 8 subclases y 350 familias. Poseyen dos cotiledons.

Os dos cotiledons son insertos lateralment en l'embrión.

A radiz principal dura muito tiempo. Os faixos conductors por un regular se disposan en cerclo en a sección transversal d'o tallo (eustela) y son ubiertos, y con l'actividat d'o cambium pueden creixer en grosor d'una traza secundaria.

As fuellas son polimorfas, encara que por un regular pecioladas, con niervos formando un rete (nervatura reticulada) y a vegadas composadas. Son frecuents as estiplas, raras as vainas.

Os chitos axilars trayen primero dos profilos transersals.

Predominan as flors con verticilos pentameros (5 sepalos, 5 petalos, 5 estambres, 5 carpelos) u tetrameros, (4 sepalos, 4....), pero bi ha muitas excepcions.

Predomina a formación simultania d'o polen, a soben tricolpau. O endosperma ye nucleyar u celular.

A forma de desembolique d'as primeras magnoliopsidas yera arboria, y muitas especies actuals en son.

Magnoliopsida